b"\n_START_ARTICLE_\nEl sopar de fil\xc3\xb2sofs\n_START_PARAGRAPH_\nEl sopar dels fil\xc3\xb2sofs \xc3\xa9s un exemple de paradoxa que cont\xc3\xa9 una abra\xc3\xa7ada mortal (o deadlock), proposat i resolt per Edsger Dijkstra el 1965. Cal dir que aquest problema \xc3\xa9s una adaptaci\xc3\xb3 d'un altre en qu\xc3\xa8 pensadors xinesos menjaven amb dos bastonets, on \xc3\xa9s m\xc3\xa9s l\xc3\xb2gic l'\xc3\xbas del bastonet del fil\xc3\xb2sof ve\xc3\xad per poder menjar.\n_START_SECTION_\nDescripci\xc3\xb3\n_START_PARAGRAPH_\nUn cert nombre 'n' de fil\xc3\xb2sofs estan asseguts entorn d'una taula rodona. Davant de cada fil\xc3\xb2sof hi ha un plat, a l'esquerra i a la dreta de cada fil\xc3\xb2sof hi ha una forquilla, de tal manera que hi ha 'n' forquilles. Al centre de la taula hi ha una gran plata de spaghetti._NEWLINE_Cada fil\xc3\xb2sof o b\xc3\xa9 pensa o b\xc3\xa9 menja. Per menjar un fil\xc3\xb2sof ha de servir-se primer els spaghetti, per la qual cosa necessita agafar les forquilles que t\xc3\xa9 a la dreta i a l'esquerra. Quan s'ha servit el fil\xc3\xb2sof deixa lliure una de les forquilles i menja amb l'altra, que allibera en acabar de menjar._NEWLINE_La paradoxa s'esdev\xc3\xa9 quan tots els fil\xc3\xb2sofs volen menjar alhora, i tots agafen primer la forquilla de la mateixa banda. Aleshores tenim tots els fil\xc3\xb2sofs amb una forquilla a la m\xc3\xa0 i esperant que el fil\xc3\xb2sof del costat deixi la forquilla. Per\xc3\xb2 perqu\xc3\xa8 el fil\xc3\xb2sof del costat deixi la forquilla \xc3\xa9s necessari que el fil\xc3\xb2sof del seu costat deixi la forquilla, cosa que no passar\xc3\xa0 fins que el fil\xc3\xb2sof del seu costat deixi la forquilla...\n_START_SECTION_\nEvitar l'abra\xc3\xa7ada mortal\n_START_PARAGRAPH_\nUna forma d'evitar l'abra\xc3\xa7ada mortal seria que la meitat dels fil\xc3\xb2sofs agafin primer la forquilla de la seva dreta i l'altra meitat la de la seva esquerra._NEWLINE_Una altra forma d'evitar-la seria que un fil\xc3\xb2sof o b\xc3\xa9 agafi totes dues forquilles o b\xc3\xa9 no n'agafi cap."